पाएं अपने शहर की ताज़ा ख़बरें और फ्री ई-पेपरडाउनलोड करें
लाॅकडाउन के पहले दिन बुधवार को दाेपहर 12 बजे के बाद भी खाद्य सामग्री, जनरल स्टोर, चाय-पान की दुकान खुले रहने से लेकर सड़क किनारे सब्जियां बिकती रहीं ताे भीड़ भी जमी रही। कोई रस्सी में लटकाकर मास्क बेच रहा था तो कोई फूलों की माला। लोग भी खरीदारी के लिए उमड़ पड़े थे। जबकि, बाजार सुबह 11 बजे बंद हो जाना था। घिरनी पाेखर व पुरानी बाजार समेत अन्य सब्जी मंडियाें, सरैयागंज टावर, कल्याणी चौक, जवाहरलाल रोड सहित शहर के अन्य बाजारों में दोपहर 12 बजे तक आवाजाही सामान्य थी।
ऐसे में जब क्यूआरटी व थानाें की पुलिस एक्शन में आई ताे लाेग अपने-अपने घराें की ओर लाैट गए। सड़कों पर सन्नाटा पसर गया। पुलिस ने बिना वजह निकले लाेगाें समेत कई बाइक सवाराें पर लाठियां भी चटकाईं। दो-चार पहिया वाहनों से निकले व बिना मास्क वालाें के चालान भी कटे। ब्रह्मपुरा, कल्याणी, सरैयागंज, सिकंदरपुर, कलमबाग चौक, अघोरिया बाजार, मिठनपुरा, गोशाला रोड आदि जगहाें पर पुलिस तैनात हाे गई। नतीजा, गली-मोहल्लाें की दुकानें भी लॉक हो गईं।
किसी ने कहा– दवा लेने निकले हैं तो किसी ने कहा कोर्ट में हाजिरी थी, झूठ पकड़े जाने पर कटा चालान
कलमबाग चौक पर बीच सड़क पर गाड़ियां खड़ी कर क्यूआरटी पुलिस हर आने-जाने वाले राहगीर को रोकती रही। पूछा तो किसी ने बताया कि दवा लेने निकले थे। अब लौट रहे हैं तो किसी ने कहा कि कोर्ट में हाजिरी थी। झूठ पकड़े जाने पर डंडे पड़ने के साथ चालान भी कटे। कल्याणी चौक, सरैयागंज रोड एवं लक्ष्मी चौक पर भी बिना वजह बंद दुकानों के सामने ग्रुप में बैठे लोगों पर लाठियां चलाकर लोगों को भगाया गया।
बाजाराें से भगाया तो गलियों में घुस कर बेचीं सब्जियां
सुबह से ही ठेला, खोंमचा पर सब्जी-फल आदि की दुकानें बाजार में सज गई थीं। 12 बजे के बाद पुलिस ने जब उसे भी खदेड़ा तो मोहल्ले की गलियों में घुसकर शाम तक चुपके-चुपके बेचने के प्रयास में जुटे रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva hin_Deva hin_Deva zho_Hant eng_Latn